Grundejerforeningen Hesselbjerg af 9/9 1969.

Beslutningsreferat til alle medlemmer 

( lagt på hjemmeside ).

--------------------------------------------------------------------------------------------------------------
Der indkaldes hermed til bestyrelsesmøde søndag d. 1. oktober 2006   kl. 10.00 hos 

Helene Henriksen, Baune-Mosen 24.
Dagsorden:

1. Bemærkninger til referater fra generalforsamlingen d. 30. april og
bestyrelsesmødet d. 11. juni 2006.

Ingen bemærkninger
2. Ind – og udgående post ved formanden.

Per Hagelund orienterede om problemer i to sager.

Container på  Baune-mosen. Efter nogen brevveksling er 

Containeren nu fjernet. 

Nabogener på Kjøvsager. Sagen er under behandling i 

Kommunen og hos politiet.

3. Orientering vedr. grundejerforbundet ved Hans.
Hans Skogstad oplyste, at sagerne under pkt 2 behandles( er

blevet behandlet) i Kommunens rodegruppe.
Hans Skogstad omtalte det gode samarbejde mellem kommunen og forbundet

og forventede at dette kunne fortsætte i den nye Gribskov Kommune.

Samtidig er forbundet i dialog med Landliggersammenslutningen i Helsinge

Kommune, hvor sager af fælles interesse drøftes. 

Per Hagelund mindede om grundejernes ansvar i henhold til Vinter-

regulativet. Nærmere kan indhentes i Kommunen.

4.                 Regnskab vedr. indkomne kontingenter ved Hans.
Hans Skogstad orienterede om kontingentbetalinger.
Stort set alle har betalt pt. Dog er der enkelte, der ikke kan nås ad
almindelige kanaler. Derfor vil bestyrelsen arbejde i det juridiske 

spor for at undersøge foreningens beføjelser overfor disse forhold.

5.                 Antal medlemmer i grundejerforeningen.

Medlemslisten vil blive ajourført i nær fremtid.






        Side 2
6.
Evaluering af midsommerfesten.

Det er bestyrelsens indtryk, at sommerfesten også i år blev en succes


hvad angår stemning, godt vejr, fint bål og god musik.

Desværre var tilslutningen noget begrænset. Bestyrelsen er af den opfattelse,

at den begrænsede tilslutning kan have at gøre med, at mange enten selv


har eller er deltagere i egne/private Sct. Hans  arrangementer.


Vi vil derfor foreslå, at vi i stedet for Sct. Hans kalder festen en høstfest


og afholder den sidst i august. Det kalder på en aktiv deltagelse fra 


alle. Vi vil derfor meget gerne høre fra jer - enten på hjemmesiden eller

på vore mail adresser – hvad I synes om dette forslag??


Er der stemning  for en ændring, har vi også forslag til  et ændret koncept


hvor vi selv står for underholdningen? Lad os høre fra jer. 
7.
Foreningens hjemmeside ved Helene.


Helene orienterede om hjemmesiden. Den bliver  ikke besøgt så flittigt som 
det var ventet. Men Helene har nogle planer om at gøre den endnu mere attraktiv.


Så kig ind ved lejlighed. Adressen er som angivet i ref. fra generalforsamlingen

www.hesselbjerg.dk.

8.                 Dato for næste bestyrelsesmøde og næste års generalforsamling.

 Næste års generalforsamling afholdes d. 29.april kl 10.00 i Blistrup

Medborgerhus.

Vi holder bestyrelsesmøde d. 25.marts, og kort efter udsendes indkaldelse

til generalforsamlingen. Det ville være hyggeligt om flere mødte op. Det er 
en god måde at starte foråret på.

9.                   Eventuelt.

Vi  undersøger i øjeblikket forhold omkring kollektiv forsikring for medlemmer der 

deltager i  diverse praktiske aktiviteter i foreningens regi.  

Vi er undervejs med en mere imødekommende skiltning ved adgangsvejene til vore stier til moseområdet.
På bestyrelsen vegne
Steen Folke Nielsen.
